**LEABHRÁN FAISNÉISE D’IARRTHÓIRÍ**

LÉIGH GO CÚRAMACH

|  |
| --- |
| **Oifigeach Feidhmiúcháin, Gnóthaí Tomhaltóirí****An tÚdarás Árachas Sláinte****Dáta Deiridh: 12 meán lae ar an** **Déardaoin, an 29 Lúnasa, 2019** |

Is fostóir comhdheiseanna é an tÚdarás Árachas Sláinte.

Clár Ábhar

[Faisnéis Chúlra 3](#_Toc16605050)

[An Ról 4](#_Toc16605051)

[Oideachais, Riachtanais agus Inniúlachtaí 4](#_Toc16605052)

[Príomhchoinníollacha Seirbhíse 5](#_Toc16605053)

[Teideal 5](#_Toc16605054)

[Leibhéal 5](#_Toc16605055)

[Ginearálta 5](#_Toc16605056)

[Pá 5](#_Toc16605057)

[Tionacht 5](#_Toc16605058)

[Ceanncheathrú 6](#_Toc16605059)

[Uaireanta Freastail 6](#_Toc16605060)

[Saoire Bhliantúil 6](#_Toc16605061)

[Saoire Bhreoiteachta 6](#_Toc16605062)

[Aoisliúntas agus Scor 6](#_Toc16605063)

[An Próiseas Comórtais 7](#_Toc16605064)

[Conas Iarratas a Dhéanamh 7](#_Toc16605065)

[Dáta Deiridh 7](#_Toc16605066)

[Rúndacht 7](#_Toc16605067)

[Oibleagáidí Iarrthóirí 8](#_Toc16605068)

# Faisnéis Chúlra

Is rialálaí neamhspleách don mhargadh árachas sláinte príobháideach in Éirinn é an tÚdarás Árachas Sláinte (“an tÚdarás”). Bunaíodh an tÚdarás an 1 Feabhra, 2001 faoin Acht Árachais Sláinte, 1994 (arna leasú) (na hAchtanna Árachais Sláinte).

Is iad seo a leanas feidhmeanna an Údaráis:

* Faireachán a dhéanamh ar an margadh árachais sláinte agus comhairle a thabhairt don Aire (ar iarratas uaidh nó uaithi nó ar a thionscnamh féin) i dtaobh cúrsaí árachais sláinte;
* Faireachán a dhéanamh ar oibriú na nAchtanna Árachais Sláinte agus, nuair is cuí, fógraí forfheidhmiúcháin a eisiúint chun comhlíonadh na nAchtanna a fhorfheidhmiú;
* Feidhmeanna áirithe a chur i gcrích maidir le dleacht stampa árachais sláinte agus le creidmheasanna cánach a bhaineann le haois agus maidir le haon scéim um chothromú fiontar a d’fhéadfaí a thabhairt isteach;
* Cibé gníomh is cuí leis a dhéanamh chun feasacht daoine den phobal a mhéadú maidir lena gcearta mar thomhaltóirí árachais sláinte agus maidir leis na seirbísí árachais sláinte atá ar fáil dóibh; agus
* “Clár na nGnóthas Sochar Sláinte” agus “Clár na gConarthaí Árachais Sláinte” a choimeád ar bun.

Beidh na cumhachtaí riachtanacha á bhfeidhmiú ag an Údarás maidir le feidhmíocht a chuid feidhmeanna. Féadfaidh an tAire Sláinte (“an tAire”) freagrachtaí breise a thabhairt don Údarás mar a fhoráiltear sna hAchtanna.

# An Ról

Fostaíonn an tÚdarás 11 duine agus tá buiséad measta is fiú thart ar €2 mhilliún aige don bhliain 2019. Mar chomhlacht poiblí, tá beartais phearsanra agus rialachais chorparáidigh an Údaráis bunaithe orthu sin atá i bhfeidhm sa státseirbhís agus sa tseirbhís phoiblí go ginearálta.

Tá an tÚdarás ag lorg duine aonair atá tiomanta agus a bhfuil na cáilíochtaí cuí aige/aici chun tabhairt faoi ról an Oifigigh Feidhmiúcháin - Gnóthaí Tomhaltóirí. Agus é/í ag tuairisciú don Cheann Gnóthaí Tomhaltóirí, oibreoidh an t-iarrthóir rathúil mar chuid d’fhoireann a bheidh comhdhéanta de chúigear.

**Dualgais an Róil**

* Obair leis an gCeann Gnóthaí Tomhaltóirí chun straitéis cumarsáide an Údaráis Árachas Sláinte a phleanáil, a fhorbairt agus a chur i bhfeidhm.
* Láithreacht meán sóisialta an Údaráis a fhorbairt agus rannpháirtíocht mhéadaithe le hardáin dhigiteacha a spreagadh;
* Cabhrú le gníomhaíochtaí Rannóg na nGnóthaí Corporáideacha lena n-áirítear bainistíocht imeachtaí, forbairt caidreamh agus obair le tionscail chruthaitheacha;
* Suíomh gréasáin an Údaráis a chaomhnú chun go mbeadh sé cothrom le dáta agus ábhartha do thomhaltóirí
* Anailísíocht sonraí a úsáid chun straitéis cumarsáide an Údaráis a mheas
* Freagairt d’fhiosruithe agus do ghearáin tomhaltóirí
* Tacú le feidhm faisnéise tomhaltóirí de chuid an Údaráis; agus
* Dualgais eile a chomhlíonadh mar is gá.

### Oideachais, Riachtanais agus Inniúlachtaí

**Bunriachtanais:**

* Bunchéim i réimse ábhartha;
* Taithí bliana ar a laghad i mbainistíocht dhigiteach nó i ról éile ábhartha;
* Sárscileanna cumarsáide;
* Taithí shuntasach ar dhéileáil le tomhaltóirí
* Scileanna láidre eagrúcháin, idirphearsnta agus cumarsáide ó bhéal agus i scríbhinn;
* Taithí ar MS Office, go háirithe MS Outlook, Excel agus Word;
* An cumas chun obair ar a t(h)ionscnamh féin; agus
* Dírithe ar réitigh.
* Na hinniúlachtaí atá leagtha amach in Agúisín 1

**Inmhianaithe:**

* Cáilíocht árachais agus taithí sa tionscal
* Ba bhuntáiste é taithí ar thimpeallacht na hearnála poiblí.

# Príomhchoinníollacha Seirbhíse

### Teideal

Oifigeach Feidhmiúcháin, Gnóthaí Tomhaltóirí

### Leibhéal

Oifigeach Feidhmiúcháin

### Ginearálta

Is chuig post leis an Údarás Árachas Sláinte atá an ceapachán.

### Pá

Is é seo a leanas an scála tuarastail don phost (tá ná rátaí in éifeacht ón 1 Deireadh Fómhair 2018 i leith):

**Oifigeach Feidhmiúcháin Gnóthaí Tomhaltóirí (Oifigeach Feidhmiúcháin) – Ranníocaíocht Phearsanta Pinsin**

€29,316 €31,329 €32,460 €34,364 €36,071 €37,720 €39,364 €40,974 €42,600 €44,181 €45,812 €46,891 €48,427(LSI-1) €49,960(LSI-2)

Is féidir go mbeidh Breisíocaíochtaí Fadseibhíse iníoctha tar éis seirbhís shásúil 3 bliana (LSI-1) agus 6 bliana (LSI-2) ag an uasphointe den scála.

**Fógra Tábhachtach**

Is ag bun an scála a thósófar agus ní bheidh an ráta luach saothair faoi réir idirbheartaíochta agus féadfar é a choigeartú ó am go ham de réir bheartas pá an Rialtais.

### Tionacht

Tá an ceapachán faoi réir foirceannaidh am ar bith ag ceachtar taobh de réir na nAchtanna um Fhógra Íosta agus Téarmaí Fostaíochta 1973 go 2005. I gcás mí-iompar tromchúiseach, féadfar an fhostaíocht a fhoirceannadh am ar bith gan fógra agus gan phíonós.

Beidh feidhm ag tréimhse phromhaidh 12 mhí.

### Ceanncheathrú

Oifig an Údaráis Árachas Sláinte i dTeach na Canálach, Bóthar na Canálach, Baile Átha Cliath 6, D06 FC93.

### Uaireanta Freastail

Seasfar uaireanta freastail ó am go chéile ach ní bheidh siad níos lú ná 43 huaire chomhlána sa tseachtain. Beidh ar an iarrthóir rathúil uaireanta breise a dhéanamh ó am go ham, de réir mar a fhéadfaidh a bheith réasúnach agus riachtanach le haghaidh chomhlíonadh ceart a c(h)uid dualgas faoi réir na dteorainneacha a leagtar síos sna rialacháin ama oibre.

### Saoire Bhliantúil

Is é 23 lá an liúntas Saoire Bliantúla don phost. Méadaíonn sé sin go 24 lá tar éis seirbhís 5 bliana, go 25 lá tar éis seirbhís 10 mbliana. Agus é faoi réir na ngnáthchoinníollacha maidir le saoire bhliantúil a dheonú san Údarás Árachas Sláinte, tá an liúntas sin bunaithe ar sheachtain cúig lá agus níl na gnáthlaethanta saoire poiblí ar áireamh ann.

### Saoire Bhreoiteachta

De réir fhorálacha na gciorclán ábhartha maidir le saoire bhreoiteachta don státseirbhís agus don tseirbhís phoiblí, íocfar pá le linn saoire bhreoiteachta chuí-dheimhnithe ar bhonn pro rata, ar choinníoll nach mbeidh aon fhianaise ann go bhfuiltear míchumasach go buan le haghaidh seirbhíse.

Beidh ar oifigigh a bheidh ag íoc ÁSPC ar ráta Aicme A sainordú a shíniú a thabharfaidh údarás don Roinn Coimirce Sóisialaí sochair ar bith atá dlite faoi na hAchtanna Leasa Shóisialaigh a íoc go díreach leis an Údarás Árachas Sláinte. Beidh íocaíocht le linn na breoiteachta faoi réir na héilimh riachtanacha a bheith á ndéanamh ag an oifigeach ar shochar árachais shóisialaigh don Roinn Coimirce Sóisialaí laistigh den teorainn riachtanach ama.

### Aoisliúntas agus Scor

Déanfar na téarmaí agus na coinníollacha aoisliúntais cuí atá i réim sa Státseirbhís agus sa tSeirbhís Phoiblí a thairiscint don iarrthóir rathúil tráth a thairgfear ceapachán.

Chun tuilleadh faisnéise a fháil maidir le Scéim Pinsean Seirbhíse Poiblí Aonair féach an suíomh gréasain seo a leanas: <http://www.per.gov.ie/pensions>.

**FÓGRA TÁBHACHTACH**

**Is iad sin thuas na príomhchoinníollacha seirbhíse agus níl sé beartaithe gur liosta cuimsitheach atá ann de na téarmaí agus de na coinníollacha fostaíochta ar fad a leagfar amach sa chonradh fostaíochta a chomhaontófar leis an iarrthóir rathúil.**

**Aguisín 1**

**Inniúlachtaí ag Leibhéal an Oifigigh Feidhmiúcháin**

Eochairtháscairí Feidhmíochta

|  |  |
| --- | --- |
| Bainistíocht Daoine | Téann sé/sí i gcomhairle leis an bhfoireann agus spreagann sé/sí rannpháirtíocht iomlán na foirne, agus plé oscailte cuiditheach ar shaincheisteanna oibre á spreagadh aige/aici |
|  | Baineann sé/sí an fheidhmíocht is fearr as daoine aonair agus as an bhfoireann, agus dea-fheidhmíocht á spreagadh aige/aici agus aghaidh á tabhairt aige/aici ar aon fhadhbanna feidhmíochta a d’fhéadfadh teacht chun cinn |
| Is mór aige/aici forbairt daoine eile agus na foirne agus tacaíonn sé/sí léi sin |
| Tugann sé/sí spreagadh agus tacaíocht do bhealaí nua agus níos éifeachtaí oibre |
| Déileálann sé/sí le teannais laistigh den fhoireann ar bhealach cuiditheach |
| Tugann sé/sí spreagadh don fhoireann aiseolas a thabhairt, éisteann sé/sí leis an aiseolas sin agus gníomhaíonn sé/sí ar a bhonn chun feabhsuithe a dhéanamh  |
| Comhroineann sé/sí faisnéis, eolas agus saineolas go gníomhach chun cabhrú leis an bhfoireann a cuspóirí a chomhlíonadh |

|  |  |
| --- | --- |
| Anailís agus Cinnteoireacht | Déileálann sé/sí go héifeachtach le raon leathan foinsí faisnéise, agus gach saincheist ábhartha á n-imscrúdú aige/aici |
|  | Tuigeann sé/sí an impleacht phraiticiúil atá ag faisnéis sa chomhthéacs leathan ina n-oibríonn sé/sí – nósanna imeachta, cuspóirí rannóige etc |
| Déanann sé/sí príomh-shaincheisteanna agus príomhthreochtaí a shainaithint agus a thuiscint |
| Déanann sé/sí faisnéis uimhriúil a bhaint agus a léiriú i gceart, agus ríomhanna uimhriúla beachta á ndéanamh aige/aici |
| Tagann sé/sí ar chonclúidí beachta agus déanann sé/sí moltaí cothroma agus córa atá bunaithe ar fhianaise |

|  |  |
| --- | --- |
| Torthaí a Sholáthar | Glacann sé/sí úinéireacht ar thascanna agus tá sé/sí meáite ar iad a chur i gcrích go sásúil |
|  | Tá sé/sí loighiciúil agus pragmatach ó thaobh cur chuige de, agus cuspóirí á socrú aige/aici agus na torthaí is fearr á soláthar aige/aici leis na hacmhainní atá ar fáil trí bheartú tosaíochta éifeachtach |
| Déanann sé/sí ceistiú cuiditheach ar chineálacha cur chuige reatha chun soláthar éifeachtúil na seirbhíse do chustaiméirí a fheabhsú |
| Déanann sé/sí paraiméadair ama a mheas go beacht le haghaidh tionscadail, agus pleananna teagmhasacha á ndéanamh aige/aici chun bacainní a shárú |
| Íoslaghdaíonn sé/sí earráidí, agus foghlaim á hathbhreithniú aige/aici agus á chinntiú go bhfuil leigheasanna i bhfeidhm |
| Úasmhéadaíonn sé/sí ionchur a f(h)oirne féin i soláthar éifeachtach torthaí a chinntiú |
| Cinntíonn sé/sí go bhfuil nósanna imeachta/prótacail/athbhreithnithe atá cuí maidir le soláthar seirbhíse i bhfeidhm agus curtha chun feidhme |

|  |  |
| --- | --- |
| Scileanna Idirphearsanta agus Cumarsáide | Mionathraíonn sé/sí an cur chuige cumarsáide chun é a chur in oiriúint do riachtanais an cháis/lucht féachana |
|  | Éisteann sé/sí go gníomhach le dearcthaí daoine eile |
| Téann sé/sí i mbun plé le grúpaí chun comhoibriú a chinntiú |
| Téann sé/sí i mbun idirbheartaíochta, nuair is gá, chun toradh sásúil a bhaint amach |
| Coimeádann sé/sí fócas ar dhéileáil le custaiméirí ar bhealach éifeachtach, éifeachtúil agus ómósach |
| Tá sé/sí ceannasach agus gairmiúil nuair a bhíonn sé/sí ag déileáil le fadhbanna dúshlánacha |
| Cuireann sé/sí é/í féin in iúl ar bhealach soiléir agus deisbhéalach nuair a bhíonn sé/sí ag labhairt nó ag scríobh |

|  |  |
| --- | --- |
| Sainfhaisnéis, Saineolas agus Forbairt Foirne  | Léiríonn sé/sí ardleibhéal scileanna/ saineolais ina réimse féin agus tugann sé/sí treoir do chomhghleacaithe |
|  | Tá tuiscint shoiléir aige/aici ar an ról, ar na cuspóirí agus na spriocanna agus conas a thacaíonn siad don tseirbhís a sholáthraíonn an t-aonad agus an Roinn/ Eagraíocht agus is féidir leis/léi é sin a chur in iúl don fhoireann |
| Léiríonn sé/sí ceannaireacht, agus tábhacht na forbartha á léiriú aige/aici ach am a chur de leataobh i gcomhair tionscnaimh forbartha dó/di féin agus don fhoireann |

|  |  |
| --- | --- |
| Treallús agus Tiomantas do Luachanna Seirbhíse Poiblí  | Tá sé/sí tiomanta don ról, agus bíonn sé/sí ag déanamh a d(h)íchill i gcónaí feidhmiú ag leibhéal ard |
|  | Léiríonn sé/sí solúbthacht agus leathanaigeantacht |
| Tá sé/sí acmhainneach agus leanann sé/sí air/uirthi chun cuspóirí a bhaint amach ainneoin bacainní nó béimeanna siar |
| Cinntíonn sé/sí go bhfuil seirbhís do chustaiméirí i gcroílár a (h)oibre féin/obair na foirne |
| Go bhfuil sé/sí ionraic go pearsanta agus iontaofa |
| Go ngníomhaíonn sé/sí le hionracas agus go spreagann sé/sí é seo i gcás daoine eile |

# An Próiseas Comórtais

### Conas Iarratas a Dhéanamh

Ba cheart iarratais a dhéanamh ach ríomhphost a sheoladh chuig info@hia.ie. Ba cheart d’iarrthóirí foirm iarratais chomhlánaithe agus litir chlúdaigh nach mó ná 1 leathanach a chur isteach, ina leagtar amach cén fáth a bhfuil tú oiriúnach don phost. Ba cheart an fhoirm iarratais agus an litir chlúdaigh a chur isteach trí ríomhphost mar dhoiciméad amháin i bhformáid Word nó pdf.

### Dáta Deiridh

Ní mór d’iarratas a bheith curtha isteach tráth nach déanaí ná **12 meán lae Dé hAoine, an 23 Lúnasa, 2019**. Ní ghlacfar le hiarratais tar éis an dáta sin. Seolfar admháil i leith gach iarratais.

### Rúndacht

Faoi réir fhorálacha an Achta um Shaoráil Faisnéise, 2014, pléifear le hiarratais faoi chuing rúin.

**Faisnéis thábhachtach eile**

Ní bheidh an tÚdarás Árachas Sláinte freagrach as aon chostais a thabhóidh iarrthóirí.

Ní thugann cead isteach chuig comórtas, nó cuireadh chun agallaimh, ná litir toraidh rathúil, le fios go nglacann an tÚdarás Árachas Sláinte leis go gcomhlíonann an duine sin na riachtanais nó nach bhfuil an t-iarrthóir de réir dlí chun an post a shealbhú. Ní thugann sé dearbhú ach oiread go ndéanfar tuilleadh breithniúcháin ar iarratas an duine sin. Tá sé tábhachtach, dá bhrí sin, go dtugann tú faoi deara gur ortsa atá an dualgas a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh. Más rud é nach gcomhlíonann tú na bunriachtanais iontrála sin agus go bhfreastalaíonn tú ar agallamh ina ainneoin sin, beidh tú ag tarraingt costas neamhriachtanach ort féin.

### Oibleagáidí Iarrthóirí

Ba cheart d’iarrthóirí a thabhairt faoi deara go ndícháileofaí iad dá dtabharfaidís faoi chanbhasáil agus nach mbeidís curtha san áireamh sa phróiseas dá bharr.

Ní ceadmhach d’iarrthóirí:

* faisnéis bhréagach a chur ar fáil go feasach nó go místuama
* aon duine a chanbhasáil, trí aslú nó gan aslú
* cur isteach ar an bpróiseas ná amhras a tharraingt air ar aon bhealach

**Critéir shonracha iarrthóirí**

Ní mór d’iarrthóirí:

* An t-eolas agus an cumas bheith acu dualgais an phoist lena mbaineann a chomhlíonadh
* Bheith oriúnach ó thaobh carachtair
* Bheith oiriúnach ar gach bealach ábhartha eile dá gceapadh chuig an bpost lena mbaineann;

agus má éiríonn leo, ní cheapfar chun an phoist iad:

* Más rud é nach n-aontaíonn siad tabhairt faoi na dualgais a ghabhann leis an bpost agus nach nglacann siad leis na coinníollacha faoina gcomhlíontar na dualgais, nó faoinar gá na dualgais a chomhlíonadh
* Mura bhfuil siad inniúil agus ar fáil go hiomlán chun tabhairt faoi na dualgais a ghabhann leis an bpost agus mura bhfuil siad lánábalta tabhairt fúthu.

**Iarrthóireacht a mheas a bheith tarraingthe siar**

Glacfar leis go bhfuil a n-iarrthóireacht tarraingthe siar ag iarrathóirí nach bhfreastalaíonn ar agallamh ag an am cuí san áit chuí nó nach soláthraíonn, má iarrtar a leithéid orthu, cibé faisnéis atá de dhíth ar an Údarás Árachas Sláinte i dtaca le hábhar ar bith a bhaineann lena n-iarrthóireacht.